
Z A P I S N I K

1.(konstituirajuće) sjednice Vijeća Mjesnog odbora Buzin,

održane 24. lipnja 2021.

Sjednica se održava u sjedištu Gradske četvrti Novi Zagreb - istok, Zagreb, Ulica svetog Mateja 93 s početkom u 8,00  sati.
Nazočni članovi vijeća:  Juraj Ban, Vid Ban, Tomislav Jerčić, Meri Kralj, Stjepan Kranjčina.
Ostali nazočni:

· Mario Hrgović, pomoćnik pročelnice Gradskog ureda za mjesnu samoupravu

· Suzana Ječ, viša stručna savjetnica u Gradskom uredu za mjesnu samoupravu

·  Mateo Peša, viši stručni suradniku Gradskom uredu za mjesnu samoupravu

·  Albert Sliško, stručni referent u Gradskom uredu za mjesnu samoupravu

-      Anita Martinić, stručna referentica u Gradskom uredu za mjesnu samoupravu
-      Petra Crnko, stručna referentica u Gradskom uredu za mjesnu samoupravu
-      Matej Šipura, vježbenik u Gradskom uredu za mjesnu samoupravu
Sukladno članku 50. stavku 2. Odluke o izborima članova vijeća gradskih četvrti i članova vijeća mjesnih odbora, sjednici uvodno predsjedava Mario Hrgović, pomoćnik pročelnice Gradskog ureda za mjesnu samoupravu,  uz pomoć prisutnih djelatnika Gradskog ureda za mjesnu samoupravu.

Nakon intoniranja himne Republike Hrvatske i kraćeg pozdravnog govora predsjedatelj konstatira nazočnost većine članova Vijeća i otvara konstituirajuću sjednicu Vijeća Mjesnog odbora Buzin.

Predsjedatelj konstatira da je nazočno 5 izabranih članova, odnosno zamjenika članova, od ukupno 5 članova Vijeća, što znači da Vijeće može pravovaljano odlučivati, te otvara nastavak sjednice.


Na prijedlog predsjedatelja Vijeće bez rasprave, jednoglasno, utvrđuje

DNEVNI RED
1. Osnivanje i izbor članova Mandatnog povjerenstva

2. Izvješće Mandatnog povjerenstva o provedenim izborima za članove Vijeća

Mjesnog odbora Buzin s prijedlogom za verifikaciju mandata članovima Vijeća - donošenje zaključka
3. Polaganje prisege članova Vijeća

4. Izbor predsjednika Vijeća

5. Izbor potpredsjednika Vijeća

6. Pitanja i prijedlozi
Mario Hrgović najavljuje da će – sukladno članku 50. stavku 3. Odluke o izborima članova vijeća gradskih četvrti i članova vijeća mjesnih odbora – nastavku sjednice, do izbora predsjednika Vijeća, sjednicom predsjedati prvi izabrani član Vijeća s kandidacijske liste koja je dobila najveći broj glasova.

Mario Hrgović konstatira da je na temelju uvida u službene rezultate izbora članova Vijeća Mjesnog odbora Buzin najviše glasova dobila kandidacijska lista: 
HRVATSKA DEMOKRATSKA ZAJEDNICA - HDZ

HRVATSKA SOCIJALNO - LIBERALNA STRANKA - HSLS

HRVATSKA STRANKA UMIROVLJENIKA - HSU

Prema tome,  gospodin Juraj Ban nastavit će predsjedati sjednicom Vijeća Mjesnog odbora Buzin.

/Prijedlog se prilaže ovom zapisniku./
Ad 1. Osnivanje i izbor članova Mandatnog povjerenstva
Juraj Ban predlaže donošenje zaključka o osnivanju i o izboru članova Mandatnog povjerenstva Vijeća te otvara raspravu.

Bez rasprave, Vijeće jednoglasno donosi
Z A K LJ U Č A K

o osnivanju i izboru članova Mandatnog povjerenstva


1. Osniva  se Mandatno povjerenstvo Vijeća Mjesnog odbora Buzin  (u nastavku teksta: Vijeće).

2. Zadaće Mandatnog povjerenstva  su:

- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima  i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;

- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;

- podnositi izvješća o tome da su ispunjeni uvjeti za početak mandata zamjeniku člana Vijeća.


3. U Mandatno povjerenstvo biraju se:


za predsjednika: Juraj Ban;

za članove:       1. Stjepan Kranjčina i




 2. Vid Ban.

Juraj Ban poziva Mandatno povjerenstvo da pripremi Izvješće o provedenim izborima i prijedlog zaključka o verifikaciji mandata članovima Vijeća, te proglašava stanku od 5 minuta.
Ad 2. Izvješće Mandatnog povjerenstva o provedenim izborima za članove Vijeća Mjesnog odbora Buzin s prijedlogom za verifikaciju mandata članovima Vijeća 
Predsjednik Mandatnog povjerenstva podnosi izvješće. 
(Potpisano izvješće prilaže se ovom zapisniku.) 
Predsjedatelj otvara raspravu.

Bez rasprave,  Vijeće jednoglasno donosi

                                                         Z A K LJ U Č A K

o verifikaciji mandata članovima Vijeća Mjesnog odbora Buzin
           1. Prihvaća se Izvješće Mandatnog povjerenstva o provedenim izborima  za članove  Vijeća Mjesnog odbora Buzin s prijedlogom za verifikaciju mandata članovima Vijeća. 

           2.  Verificiraju se mandati sljedećim članovima Vijeća:


                          (ime i prezime)                                          (politička stranka/lista - skraćeno)

            1.
JURAJ BAN

            HRVATSKA DEMOKRATSKA - HDZ                             




            HRVATSKO SOCIJALNO –  LIBERALNA                       






            STRANKA – HSLS






            HRVATSKA STRANKA  UMIROVLJENIKA  

                                                                       -HSU                                           

            2.
VID BAN
                        VESNA ŠKARE OŽBOLT – NEZAVISNA  


           


            LISTA – VESNA ŠKARE OŽBOLT - NL

            3.         TOMISLAV JERČIĆ          DOMOVINSKI POKRET – DP







            ZELENA LISTA

4.
MERI KRALJ
            SOCIJALDEMOKRATSKA PARTIJA






            HRVATSKE - SDP


5.
STJEPAN KRANJČINA
HRVATSKA DEMOKRATSKA - HDZ                             




            HRVATSKO SOCIJALNO –  LIBERALNA                       






            STRANKA – HSLS






            HRVATSKA STRANKA UMIROVLJENIKA







 - HSU


3. Ovaj će Zaključak biti objavljen na oglasnoj ploči u sjedištu Mjesnog odbora.
Ad 3. Polaganje prisege članova Vijeća

Predsjedatelj čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.
/Potpisani tekstovi prisege članova Vijeća prilažu se ovom zapisniku./

Ad 4. Izbor predsjednika Vijeća
Predsjedatelj obavještava članove Vijeća da prema članku 14. Poslovnika o radu Vijeća, Vijeće ima predsjednika koji se bira javno većinom glasova svih članova Vijeća, osim ako Vijeće ne odluči drugačije.

Prema članku 15. Poslovnika o radu Vijeća prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata.


Predsjedatelj konstatira da je podnesen 1 prijedlog.

I. prijedlog kandidata za predsjednika Vijeća mjesnog odbora podnijeli su članovi Vijeća: Stjepan Kranjčina i Vid Ban koji za predsjednika Vijeća predlažu Juraja Ban.
   /Prijedlog se prilaže ovom zapisniku./


Predsjedatelj daje na glasovanje prijedlog. 
Predsjedatelj utvrđuje da je većinu glasova svih članova Vijeća (5 „za“) dobio kandidat Juraj Ban i konstatira da Vijeće donosi
Z A K LJ U Č A K

o izboru predsjednika Vijeća Mjesnog odbora Buzin

1. Za predsjednika Vijeća Mjesnog odbora Buzin izabran je Juraj Ban.

2.  Ovaj će Zaključak biti objavljen na oglasnoj ploči u sjedištu Mjesnog odbora.

Pomoćnik pročelnice, Mario Hrgović čestita izabranom predsjedniku i poziva ga da nastavi voditi sjednicu.

Predsjednik zahvaljuje članovima Vijeća na ukazanom mu povjerenju i nastavlja predsjedati.

Ad 5. Izbor potpredsjednika Vijeća
Predsjednik Juraj Ban obavještava članove Vijeća da prema članku 14. Poslovnika o radu Vijeća, Vijeće ima potpredsjednika koji se bira javno većinom glasova svih članova Vijeća, osim ako Vijeće ne odluči drugačije.

Prema članku 15. Poslovnika o radu Vijeća prijedlog kandidata za potpredsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata.

Predsjednik konstatira da je podnesen 1 prijedlog.

I. prijedlog kandidata za potpredsjednika Vijeća mjesnog odbora podnijeli su članovi Vijeća: Stjepan Kranjčina i Juraj Ban koji za potpredsjednika Vijeća predlažu Vida Ban.
   /Prijedlog se prilaže ovom zapisniku./


Predsjednik daje na glasovanje prijedlog. 
Predsjednik utvrđuje da je većinu glasova svih članova Vijeća (5 „za“) dobio kandidat Vid Ban i konstatira da Vijeće donosi

Z A K LJ U Č A K

o izboru potpredsjednika Vijeća Mjesnog odbora Buzin


1. Za potpredsjednika Vijeća Mjesnog odbora Buzin izabran je Vid Ban.

2. Ovaj će Zaključak biti objavljen na oglasnoj ploči u sjedištu Mjesnog odbora.
            Predsjednik čestita izabranom potpredsjedniku.
            Potpredsjednik zahvaljuje članovima Vijeća.

Ad 6. Pitanja i prijedlozi
Predsjednik Vijeća podsjeća da su svi dužni zaposlenicima Gradskog ureda za mjesnu samoupravu predati popunjene upitnike i izjave te potpisane prisege.
Budući da nitko ne traži riječ, predsjednik zaključuje sjednicu.

Dovršeno u 8.30 sati.

Zapisnik izradio:

Mateo Peša
KLASA: 026-02/21-002/1029
URBROJ:  251-06-11-901-21-8
Zagreb, 24. lipnja 2021.                 

